Andoni Egaña

Andoni Egaña Makatzaga (Zarautz, Gipuzkoa, 1961eko urriaren 2a) bertsolaria eta euskal idazlea da. Lau aldiz irabazi du Euskal Herriko Bertsolari Txapelketa Nagusia (lauak jarraian: 1993, 1997, 2001 eta 2005); beste inork ez du halakorik lortu. Euskal Filologian lizentziatua, euskaltzain Urgazlea da.

Bertsolaritzan ezaguna bada ere, telebistarako gidoiak ere idazten ditu; eta hainbat esparru landu ditu literaturan, baita kazetaritza artikulu ugari ere.

Bertsolari gizan, haren lorpenak handiak dira, baita gaiaren inguruan egin dituen ikerketa lanak ere, bai bertsoaren sorkuntzaren gainean eta baita bertsolaritzaren mugimenduari dagokionez ere. Gaur egungo bertsolaritzari buruzko teorizazioan aitzindarietako bat da.n

Artikulu asko idatzi ditu El Diario Vascon, Euskaldunon Egunkaria, Argian, Berrian-eta, baita disko batzuk egin ere.

Bertsolaritza

Txapelketak 
 Bertsolari Txapelketa Nagusia:
 Txapelduna (4): 1993, 1997, 2001 eta 2005
 Finalista (7): 1986, 1989, 1993, 1997, 2001, 2005, 2009.
 Gipuzkoako Bertsolari Txapelketa:
 Bigarrena 1991an.
 Herri arteko Bertsolari Txapelketa (1): 1999 (Zarauzko taldean)

Sariak 
 Lizardi saria (1): 1982
 Zarauzko Kopla Txapelketa (1): 2016

Lanak

Narratiba 
 Sokratikoek ere badute ama ipuin bilduma (1989, Erein)

 Pausoa noiz luzatu (1998, EEF-Alberdania). 1999 Euskadi Literatura Saria.

Saiakera 
 Hogeita bina (2004, Hariadna)

 Zozoak beleari (1997, Alberdania): Jon Sarasuarekin batera

Haur eta gazte literatura 
 Mendian (2000, Alberdania)
 Zaudete geldi pixka batean (1999, Elkar)
 Niri ez zait futbola gustatzen, eta zer? (2000, Elkarlanean)

Biografia 
 Imanol Urbieta. Luzea da bidea (2002, Ibaizabal)
 Basarri (1999, Sendoa)

Artikuluak 
 Aitaren batean (1990, Elkar)

Beste generoak 
 Bat-bateko bertsolaritza: gakoak eta azterbideak (2001, Bertsozale elkartea) Jon Sarasua eta Joxerra Garciarekin batera. Lau hizkuntzatan argitaratu da..

Diskak 
 Tximeletak sabelean (1994, Kea). Bertso musikatuak.

Erreferentziak

Ikus, gainera 
 Zarauztar ospetsuen zerrenda

Kanpo estekak 

 «Andoni Egaña», Literaturaren Zubitegia.
 Elkarrizketa Argia astekarian
 Andoni Egaña BDB Bertsolaritzaren datu-basea

Zarauzko idazleak
Gipuzkoako bertsolariak
Euskaltzain urgazleak
Euskal idazleak
Euskarazko saiakeragileak
Gipuzkoako Urrezko Domina
Euskal Herriko Unibertsitateko ikasleak
Bertsolariak diskogintzan